Maseru

An Maseru kabisera asin iyo an pinakadakulang siyudad kan Lesotho, sarong nasyon sa Habagatan Aprika. Ini kabisera man kan Distrito nin Maseru. Makukua sa Salog Caledon, diretsong sa kasagkoran nin Lesotho asin Habagatan Aprika. Kan senso nin 2016, an Maseru igwang 330,760 na populasyon. Natugdas an siyudad bilang kampo nin pulis asin nagin kabisera pagkatapos ini nagin tagasurog kan Imperyong Britaniko kan mga taon 1869. Kan ini nakamit an sadiring katalingkasan kan 1966, nagdanay an Maseru bilang kabisera. Katagang Sesotho, an pangaran kan siyudad na ini boot sabihon "pulang areniska".

Historya
An Maseru tinugdas kan mga Briton komo sarong sadit na kampo nin pulis kan 1869, pakatapos kan Free State–Basotho Wars kan an Basutoland nagin sarong protectorate kan Britanya.Britannica,Maseru, britannica.com, USA, accessed on July 7, 2019 An Maseru namumugtak sa gilid kan inapod na Orange Free State (ngonyan Free State probinya nin South Africa) bilang kaparte sa pinagkauyonan na kasunduan sa katoninongan. Iini makuklua  bandang sulnopan nin Basotho na iyo an kota' ni Hadeng King Moshoeshoe I nin Thaba Bosiu, an dating de facto na kabisera. Dangan kaini, sarong mauswag na banwang saodan an tuminalubo sa palibot kaini.

An Maseru pangenot nagpungsyon komo kabiserang administratibo kan estado ultan 1869 asin 1871, bago an administrasyon kan  Basutoland nailito sa Cape Colony. Durante kan saindang pamomoon pag'ultan nin 1871 asin 1884, an Basutoland pigtrato sanang kapareho kan mga teritoryo na pinirit sinakop asin isinaro, sa kasuyaan man ngani kan Basotho. Ini pinagb7nga an inapod na Gun War kan 1881 asin an pagkasulo' kan dakulon na mga edipisyo sa Maseru.Kan 1884, an Basutoland naibalik sa status na Crown colony, asin an Maseru ginibo naman na kabisera. Kan an Basutoland nakamit sadiri niyang independensya asin nagin Kahadean nin Lesotho kan 1966, an Maseru nagdanay na iyo an kabisera kan nasyon.

Toltolan

Kategorya:Mga Kabisera sa Aprika